Batang Yordan

Batang Yordan (Ibrani: נהר הירדן nehar hayarden, Arab: نهر الأردن nahr al-urdun) adolah batang aia di Asia Barat Daya nan bahulu di Lauik Galilea (Danau Tiberia) nan di utara kudia bailia ka Lauik Mati. Batang Yordan mambantang sajauah 251 km. Batang aia ko manjadi panando bateh wilayah antaro Israel jo Tapi Barat, Palestina di sisi tapian barat batang aia jo Yordania sarat Dataran Tinggi Golan di tapian timurnyo. Baiak Yordania jo Tapi Barat, maambiak namo nagara jo wilayahnyo dari batang aia ko.

Batang aia ko sangek pantiang untuak Yudaisme jo Kristen sabagai tampek Bani Israel malinteh ka Tanah Pajanjian (Promised Land; Tanah Kanaan) sarato tampek Yesus Kristus dari Nazaret dibaptis dek Yohanes Pambaptis, manuruik Alkitab.

Etimologi 
Namo batang aia ko dalam bahaso Ibrani: "ירדן" (yardén, ), aratinyo "nan manurun". Dari aka kato "ירד" (yarad, ), sabuah kato karajo nan aratinyo "turun, manurun, manuruni, manuju ka arah bawah".

Geografi
Ulu Batang Yordan adolah Lauik Galilea jo ilianyo di Lauik Mati. Lambah di bagian ulu disabauik jo Lambah Hula, sadangkan lambah di ilia dinamokan Lambah Yordan. Lambah Yordan manjadi muaro dari Batang Yarmuk jo Zarqa.

Ulu batang aia dialiri dek Batang Hasbani, Banias, Dan jo Iyyon. Aia manurun sajauah 75 kilometer ka Danau Hulu nan lataknyo sapinteh di ateh permukaan lauik. Kalua dari danau, aia malalui jurang nan labiah curam sapanjang 25 kilometer manurun ka Lauik Galilea (suduik utaranyo).  Batang Yordan manyimpan banyak lumpua nan dibaoknyo ka dalam danau, nan kudian maandok di ujuang selatan di Banduangan Degania. Bagian sapanjang 120 kilometer tarakhia dari batang ko maalia di Lambah Yordan jo kamiriangan labiah saketek sarato bakelok-kelok sabalun masuak ka Lauik Mati, nan bakatinggian 422 meter dibawah permukaan lauik tanpa saluran kalua. Duo anak sungai utamo masuak dari timur di bagian akia batang aia.

Bagian utara dari Lauik Galilea masuak dalam Israel nan babatehan jo Dataran Tinggi Golan di sisi baratnyo. Samantaro di sisi selatannyo mambantuak bateh wilayah jo Yordania (timur) jo Israel (barat).

Anak sungai

Aliran aia nan bagabuang mambantuak Batang Yordan lataknyo di ulu, antaro lain dari sisi barat ka timur:
 Iyyon (Hebrew: עיון Iyyon ), namo Arab: Batang Ajoun, dinamoi juo دردره Dardara untuak bagian paliang ulu jo براغيث Bareighith atau Beregeith untuak bagian sisonyo, maalaia dari area Merj 'Ayun di selatan Lebanon.
 Hasbani (Arab: الحاصباني Hasbani, Hebrew: שניר Snir atau Hatzbani), maalia dari barat daya kaki Gunuang Hermon di Lebanon, jo volume aia mancapai 118 juta m3 tiok taun.
 Dan (Arab: اللدان Leddan atau Liddan, Hebrew: דן Dan), paliang gadang di antaro batang-batang aia di ulu Yordan nan maaliri 240-252 juta meter kubik per tahun, kira-kira dua kali lipas volume air Hasbani atau Banias, sarati baulu juo dari Gunuang Hermon.
 Banias (Arab: بانياس Banias , Hebrew: Banias atau חרמון Hermon), aliran aia dari mato aia Banias di kaki Gunuang Hermon, jo volume aia mancapai 106 juta m3 tiok taun, sarato
Nahal Sion atau Nahal Assal (Hebrew) / Wadi el-'Asl atau Assal (Arab) sabagai anak sungai utamo.

Samantaro di selatan Lauik Galilea, Batang Yordan manarimo aia dari timur, antaro lain:
 Yarmuk, anak sungai paliang gadang di ilia Batang Yordan nan mambagi wilayah Suriah jo Yordania, sarat Yordania jo Israel.
 Zarqa anak sungai paliang gadang kaduo di ilia Batang Yordan.

Anak sungai nan labiah ketek atau "wadi" pado bagian iko nan barasa dari timur (6-10), bauruik dari utara ka selatan
 Wadi al-'Arab
 Wadi Ziqlab
 Wadi al-Yabis
 Wadi Kafranja atau Kufrinjah malinteh dakek Ajloun
 Wadi Rajib
 Wadi Nimrin
Samantaro nan dari barat
 Nahal Yavne'el
 Nahal Tavor (Tabor)
 Nahal Yissakhar
 Nahal Harod
 Nahal Bezeq, di bateh antaro Israel jo Tapi Barat, antaro Gunuang Gilboa jo Pagunuangan Samaria
 Wadi Malih/Milkha dari Pagunuangan Samaria
 Wadi al-Far'a datang dariNablus
 Wadi Auja (Arab) atau Nahal Yitav (Hebrew)
 Wadi Qeltcoming manurun dari Pagunuangan Judea sarato malinteh di Jericho

Rujuakan 

Timur Tangah
Bulan Asia Wikipedia 2020